CELEX: 32016R0819
Language: fi
Date: 2016-05-24 00:00:00
Title: Komission täytäntöönpanoasetus (EU) 2016/819, annettu 24 päivänä toukokuuta 2016, Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta annetun neuvoston asetuksen (EU) 2016/44 muuttamisesta

25.5.2016   
            
            
               FI
            
            
               Euroopan unionin virallinen lehti
            
            
               L 136/8
            
         KOMISSION TÄYTÄNTÖÖNPANOASETUS (EU) 2016/819,
   annettu 24 päivänä toukokuuta 2016,
   Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta annetun neuvoston asetuksen (EU) 2016/44 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2) ja erityisesti sen 20 artiklan b alakohdan,
   sekä katsoo seuraavaa:
   
               (1)
            
            
               Asetuksen (EU) 2016/44 liitteessä V luetellaan YK:n turvallisuusneuvoston päätöslauselman 2146 (2014) 11 kohdassa tarkoitetut YK:n pakotekomitean nimeämät alukset, joilta on asetuksen nojalla kielletty muun muassa Libyasta peräisin olevan raakaöljyn lastaaminen, kuljetus ja purkaminen, pääsy unionin alueella oleviin satamiin sekä polttoainetäydennyspalvelut ja tavaratoimitukset.
            
         
               (2)
            
            
               Yhdistyneiden kansakuntien turvallisuusneuvoston komitea poisti 12 päivänä toukokuuta 2016 aluksen Distya Ameya niiden alusten luettelosta, joihin sovelletaan rajoittavia toimenpiteitä. Näin ollen neuvosto päätti 23 päivänä toukokuuta 2016 poistaa kyseisen aluksen päätöksen (YUTP) 2015/1333 liitteestä V.
            
         
               (3)
            
            
               Sen vuoksi olisi muutettava asetuksen (EU) 2016/44 liitettä V.
            
         
               (4)
            
            
               Listalta poistamisen täytäntöönpanemiseksi asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) 2016/44 liite V tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä toukokuuta 2016.
      
         
            Komission puolesta,
         
         
            puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 206, 1.8.2015, s. 34.
   
      (2)  EUVL L 12, 19.1.2016, s. 1.
   
      LIITE
      Korvataan asetuksen (EU) N:o 44/2016 liite V seuraavasti:
      
         
            ”LIITE V”